《次韵王德夫晚晴郊行之作》
宋代·郭印

天含愁思雨冥冥，晚色云销万里青。
几点沙鸥临水镜，数重烟树簇山屏。
雅闻樵采能谈道，欲耦锄耰更问经。
藜杖芒鞋先有约，相从避世免深刑。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。